**SREDNJA ŠKOLA BEDEKOVČINA**

Ljudevita Gaja 1, Bedekovčina

Bedekovčina, 7. 5. 2025.

KLASA: 007-03/25-02/03

URBROJ: 2140-86-25-6

**Z AP I S N I K**

s 1. konstituirajuće sjednice Školskog odbora održane dana, 7. 5. 2025. u 19:00

Prisutni: Daniela Usmiani, Sandra Tuđa, Sandra Andročec i Branka Celjak.

Prema uputi Županije, za članove Školskog odbora imenovane od strane Osnivača, čekamo još odgovor.

Osim članova Školskog odbora sjednici je prisustvovala ravnateljica škole Vera Hrvoj.

Zapisničarka: Valentina Đurđević, tajnica.

Sjednicu otvara Daniela Usmiani, pozdravlja nazočne te govori da sukladno odredbi čl. 45. Statuta Srednje škole Bedekovčina, ona vodi konstituirajuću sjednicu Školskog odbora do izbora predsjednika kao najstariji član. Predsjedavateljica utvrđuje kvorum te čita dnevni red s Poziva na sjednicu:

D N E V N I R E D:

1. Izvješće predsjedavatelja sjednice o imenovanim članovima Školskog odbora
2. Izbor predsjednika i zamjenika predsjednika Školskog odbora
3. Razno

Dnevni red jednoglasno je usvojen.

Ad.1.) Predsjedavateljica Daniela Usmiani, izvješćuje o odabranim članovima Školskog odbora. Od strane Skupa radnika, imenovana je Sandra Andročec, administratorica. Od strane Nastavničkog i Odgajateljskog vijeća imenovane su Daniela Usmiani, nastavnica i Sandra Tuđa, nastavnica. Od strane Vijeća roditelja imenovana je Branka Celjak. Tri člana od strane osnivača još nisu imenovana te smo dobili uputu od Osnivača, da sjednicu održimo sa imenovana četiri člana, dok ne dobijemo njihov odgovor.

**Mandat novoimenovanim članovima teče od 7.5.2025. te traje četiri godine.**

Ad.2.) Predsjedavateljica Daniela Usmiani upoznaje članove da sukladno odredbama čl. 47. Statuta Srednje škole Bedekovčina, za predsjednika i zamjenika predsjednika Školskog odbora može biti izabran svaki član Školskog odbora. Članovi Školskog odbora glasaju javno, podizanjem ruke. Sandra Tuđa za predsjednicu predlaže Danielu Usmiani. Drugih prijedloga ni primjedbi nije bilo, stoga se pristupilo glasovanju.

**Zaključak: Jednoglasno je za predsjednicu Školskog odbora izabrana Daniela Usmiani.**

Daniela Usmiani, za zamjenika predsjednika Školskog odbora predlaže članicu Sandru Tuđu. Drugih prijedloga niti primjedbi nije bilo, stoga se pristupa glasovanju.

**Zaključak: Jednoglasno je za zamjenicu predsjednice Školskog odbora izabrana Sandra Tuđa.**

Ad.3.) Pod točkom razno, predsjednica Školskog odbora, Daniela Usmiani, čestita svima, te se zahvaljuje na izboru za predsjednicu Školskog odbora. Ravnateljica, Vera Hrvoj, također čestita i zahvaljuje svim članovima te se nada dobroj i sretnoj budućoj suradnji. Ravnateljica ističe i neke buduće događaje, novine u našoj školi kao što je uvođenje modularne nastave na jesen, održavanje Konferencije, te obilježavanje 30. obljetnice Poljoprivrednog učilišta i 70. obljetnice škole. Ravnateljica govori da je i jedan od planova da se Pedološki laboratorij škole akreditira, te da laboratorij bude 50% samodostatan.

Sjednica je zaključena 7. 5. 2025. u 19:45.

Zapisničarka: Predsjednica Školskog odbora:

Valentina Đurđević, tajnica Daniela Usmiani, prof